O‘zbekiston Mudofaa vazirligida 36 harbiyning lavozimi pasaytirildi, 40 ga yaqini ishdan olindi

Mudofaa vaziri Abdusalom Azizov 40 ga yaqin harbiy xizmatchini ishdan bo‘shatib, 36 nafarining lavozimini pasaytirdi. Bu haqda 10-yanvar kuni o‘tkazilgan O‘zbekiston Prezidenti huzuridagi Xavfsizlik kengashining majlisida Shavkat Mirziyoyev ma’lum qildi.

 Shavkat Mirziyoyev sobiq mudofaa vaziri Qobul Berdiyevni keskin tanqid qildi (video)
Men mudofaa vazirining tavsiyasiga binoan, vazirning ikkita o‘rinbosari, Qurolli Kuchlar akademiyasi rahbari va Chirchiq harbiy bilim yurti boshlig‘ini lavozimidan ozod qildim. Hozirgacha harbiy okrug qo‘shin qo‘mondoni vazifasini vaqtincha bajarib kelayotganlardan biri bu lavozimga tasdiqlanmadi.
Ayni paytda, qo‘yilgan talablarga javob bermayotgan va qo‘shinlar bilan faol ishlashdan o‘zini chetga olgan 40 ga yaqin harbiy xizmatchi mudofaa vaziri tomonidan ishdan bo‘shatilgani, 36 nafarining lavozimi pasaytirilgani nimadan dalolat beradi? Bu birinchi navbatda, sohada harbiy kadrlar faoliyatini aniq baholashning reyting tizimi mavjud emasligini, oqibatda kadrlarni tanlash va joy-joyiga qo‘yish ishlari qoniqarsiz ekanini ko‘rsatadi.
Mana shu va boshqa mavjud kamchiliklarni bartaraf etish, tizimda barcha ishlarni zamon talablari darajasida tashkil etish, harbiy sohada islohotlarni yanada chuqurlashtirish maqsadida men Bosh shtab boshlig‘i hamda barcha harbiy okrug qo‘mondonlarini yangitdan tayinladim. Bu vazirimizning tavsiyasi bilan bo‘ldi. Nega desangiz, ular bilan vazir ishlaydi. Abdusalom Azizovni Ichki ishlar vazirligidan Mudofaa vazirligiga qo‘yganim bejiz emas. Bu Mudofaa vazirligidagi muhitni mutlaqo o‘zgartirish kerak.
Shu munosabat bilan barchangizni ogohlantirib aytmoqchiman: 2018-yil sizlar uchun katta sinov yili bo‘ladi. Nega deganda, har qaysi okrug oldida turgan vazifalar, mavjud tahdid va xavf-xatarlar bir-biriga o‘xshamaydi. Buni har qaysi rahbar chuqur bilishi va o‘z faoliyati uchun zarur xulosa chiqarib olishi darkor.
Shavkat Mirziyoyev, O‘zbekiston Prezidenti
 O‘zbekistonning barcha mudofaa vazirlari — bitta suratda